Dopache esportivo

O termin dopache (d'o verbo anglés dope, «endrogar») s'utiliza cheneralment para definir l'uso de substancias u metodos prohibius en o esporte.«dopar.» Diccionario de la lengua española. Consultau el 23 d'octubre de 2018. A primera acción global antidopache estió a implantación d'as normas antidopache de 1967 por o COI pa la participación en os Chuegos Olimpicos, fuoron empecipiadas a aplicar dende d'os Chuegos Olimpicos de Mexico 1968. Dende alavez s'han amillorau estas normas y os controls antidopache pa detectar l'uso fraudulento de substancias que aduyen a lo rendimiento esportivo.  Manimenos, dende a introducción d'o Codigo Mundial Antidopache por l'Achencia Mundial Antidopache (WADA-AMA) en l'anyo 2003, con una revisión en o 2009 y unatra en o 2015, o concepto s'ha enamplau y s'aplica cuan se comete cualsiquiera d'as infraccions d'as normas antidopache descritas en dito codigo. Dende l'1 de chinero de 2015 ha prencipiau a rechir o Codigo Mundial 2015 que tien cambios importants respective a las dos versions anteriors.

l'AMA define o dopache como que a ocurrencia de cualsiquiera d'as siguients violacions d'as reglas antidopaje:* .
 A presencia d'una substancia prohibida, os suyos metabolismos u marcadors en o cuerpo d'un atleta.
 L'uso, u intento d'uso, d'una substancia u metodo prohibius.
 Refusar suministrar una muestra, no fer-lo sin causa chustificada, u evadir de cualsiquier modo a recolección de muestras.
 No estar disponible para as prebas fuera d'a competición, no presentar os documentos debius, u no indicar án se troba en tot momento (en tres ocasions a lo largo de 18 meses).
 Fer trampa entre os controls u intentar-lo de cualsiquier forma.
 A posesión de substancias prohibidas u de metodos prohibius.
 A compraventa u intento de compraventa de substancias prohibidas u de metodos prohibius.
 Administrar u intentar administrar substancias u metodos prohibius a un atleta, u aduyar, animar, asistir, encubrir u dentrar en cualsiquier tipo de complicidad que involucre una violación u intento de violación d'una regla antidopache.
 Complicidad. (Codigo 2015)
 Asociación prohibida. (Codigo 2015)

Se prencipia a constituir un posible caso de dopache cuan se'n fa bella d'as anteriors infraccions. Manimenos, dimpués de evidenciarse de bella traza tal infracción, o esportista u personal que la haiga cometiu, tiene dreito a un proceso levau a cabo por un organismo disciplinario, en o cual podría contrimostrar eventualment a suya innocencia y tiene dreito igualment a acudir a instancias d'apelación.

 A luita antidopache en Espanya 
En Espanya s'empecipió a actuar sobre os esportistas que presuntament se dopan dende a dentrada en vigor d'a ley de salut de l'esportista en Espanya de 2006. Ista ley ye adaptata cada vegata que bi ha cambios d'o concepto de dopache o sustancias prohibidas, a zaguera modificación ye de l'anyo 2015.

 Referencias 

 Vinclos externos 
 O dopaje en o esporte. Serie d'articlos con una versión distinta a la oficial.
 Dopaje en o Esporte. Plan de luita contra o dopaje. Guías educativas, listas prohibidas y formularios d'autorización.
 Articlo oficial de l'Asociación de Tenistas Profesionals an Martín Rodríguez ye castigau por sobreixer limites legals de antidopaje sobre l'uso de cafeína.
 Dopaje en o futbol
 Instituto Municipal d'Investigación Medica, Barcelona.
 Achencia Espanyola Antidopaje.

Categoría:Esporte
Categoría:Dopache
Categoría:Medicina esportiva